Tasekla d asnulfuy d tzuri, am nettat am lmusiqa am tekluft, Acu kan mxallafent tẓuriyin-agi, imi yal yiwet deg-sent tessexdam allal n usnulfu ittye3nan kan nettat. Tasekla d inaw ireṣṣan ɣef tfulka n wawal, Yezmer ad yili yinaw-agi d tira i yettwaru, yezmer ad yili d timenna i yettwanna d taɣara-agi n ccbaḥa tfulka n wawal i t-iferqen ɣef yinawen-nniḍen, am wid n tussna neɣ n tsertit neɣ tmurt(1) . Agdud amaziɣ yekseb iḍles d tsekla, tangarut-agi tedder tallit meqqren deg timawit. Akken id-yenna IMARAZEN Moussa :  Taseklaagi akken ma tella tettruḥu seg yimi ɣer tmezzuɣt, d ayagi i tt-yeǧǧan tezger idurar d yisaffen, ussan d yissegasen, akken ad tawed si lǧil ɣer wayeḍ  (2). Ɣef waya tasekla timawit tettunaḥsab d agerruj n wawal , yerna yal awal s unamekis ad yessiweḍ izen n wayen i tettidir tmetti taqbaylit d iɣeblan neɣ d lfuruḥ..